PMIndiaData/PMIndiaSum huggingface dataset:
وزیراعظم مودی کا کانپور دورہ، متعدد ترقیاتی پروجیکٹوں کا کیا آغاز

نئی دہلی،08 ؍ مارچ،وزیراعظم جناب نریندر مودی نے آج اترپردیش کے کانپور کا دورہ کیا ۔ وزیراعظم نے لکھنؤ میٹرو ریل کا افتتاح کیا اور آگرہ میٹرو ریل پروجیکٹ کا سنگ بنیاد رکھا۔ وزیراعظم نے پانکی تھرمل پاور پلانٹ کا سنگ بنیاد رکھا اور کانپور کے نرالا نگر میں متعدد ترقیاتی پروجیکٹوں کے آغاز کے موقع پر تختیوں کی نقاب کشائی کی۔ اس موقع پر اجتماع سے خطاب کرتے ہوئے وزیراعظم نے کہا کہ کانپور ان متعدد بہادر رہنماؤں کی جائے پیدائش ہے ، جنہوں نے ملک کے لئے زبردست خدمات انجام دی ہیں۔ انہوں نے کہا کہ آج شروع کئے گئے پروجیکٹوں سے کانپور اور اترپردیش کے لوگوں کی زندگیاں بدل جائیں گی۔ وزیراعظم نے کہا کہ ریاستی حکومت اور مرکزی حکومت نے کانپور میں بجلی کی دستیابی کو بہتر بنانے کے لئے سخت محنت کی ہے۔ اس تناظر میں انہوں نے پانکی تھرمل پاور پلانٹ کا ذکر کیا اور کہا کہ کس طرح سے یہ کانپور اور اترپردیش میں بجلی کی کمی کی صورت حال کو بدل دے گا۔ انہوں نے مزید کہا کہ سوبھاگیہ اسکیم کے تحت 76 لاکھ سے زائد مفت بجلی کنکشن اترپردیش میں دئے گئے ہیں۔ وزیراعظم نے گنگاندی کو صاف ستھرا کرنے کے لئے مرکزی حکومت کے ذریعے کئے گئے اقدامات کا بھی تذکرہ کیا۔ انہوں نے کہا کہ پہلے یہ سمجھا جاتا تھا کہ گنگا ندی کو صاف ستھراکرنا ناممکن ہے لیکن اب ان کی حکومت ناممکن کو ممکن بنارہی ہے۔ گندے پانی کے ٹریٹمنٹ اور ندی میں نالیوں کے پہنچنے کو روکنے کے لئے متعدد اقدامات کئے گئے ہیں۔ وزیراعظم نے کہا کہ اترپردیش میں بننے والے دفاعی کوریڈور سے کانپور کے لوگوں کو بہت زیادہ فائدہ پہنچے گا۔ انہوں نے کہا کہ ریاست میں شروع کئے گئے میٹرو کے متعدد پروجیکٹوں سمیت روڈ ویز ، ایئرویز اور ریلویز میں بڑے بنیادی ڈھانچے کی تعمیر کی جارہی ہے۔ وزیراعظم نے کہا کہ ان پروجیکٹوں سے اترپردیش میں تبدیلی آئے گی۔ وزیراعظم نے ایک بار پھر اس بات کا اعادہ کیا کہ 2022 تک ملک میں ہر ایک کنبے کے پاس اپنا گھر ہوگا ۔ انہوں نے کہا کہ پی ایم آواس یوجنا کے تحت اب تک ملک بھر میں تقریبا 1.5 کروڑ مکانات تعمیر کئے جاچکے ہیں۔ پلوامہ حملے اور بڈگام حادثے میں اپنی جان گنوانے والے کانپور کے بہادر فوجیوں کے لئے وزیراعظم نے احترام کا اظہار کیا۔ انہوں نے کہا کہ مرکزی حکومت دہشت گردی کے خلاف مضبوط کارروائی کررہی ہے۔ وزیراعظم نے کہا کہ ملک میں اتحاد کے ماحول کو برقرار رکھنا اہم ہے۔ انہوں نے اس بات کے لئے اترپردیش حکومت کی ستائش کی کہ اُس نے حال ہی میں کشمیریوں پر حملہ کرنے والے لوگوں کے خلاف فوری کارروائی کی۔ انہوں نے تمام ریاستی حکومتوں سے اپیل کی کہ وہ اس طرح کی حرکت کرنے والوں کے خلاف سخت کارروائی کریں۔ ۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-نا- ق ر)
وزیر اعظم نے ٹوکیو اولمپکس کے لئے بھارتی دستے کو نیک خواہشات سے نوازا

نئی دہلی، 23 جولائی 2021: وزیر اعظم جناب نریندر مودی نے ٹوکیو اولمپکس 2020 کے لئے بھارتی دستے کو اپنی نیک خواہشات سے نوازا ہے۔ ایک ٹوئیٹ میں، وزیر اعظم نے کہا؛ ’’آیئے، ہم سب #چیئر 4 انڈیا، یعنی بھارت کی حوصلہ افزائی کریں! @ٹوکیو 2020 کی افتتاحی تقریب کی چند جھلکیاں دیکھیں۔ ہمارے فعال دستے کے لئے نیک خواہشات۔ # ٹوکیو 2020‘‘
وزیر اعظم نے شہریوں پر زور دیا کہ وہ ہمارے مجاہدینِ آزادی کے لئے اپنا خراجِ عقیدت کا اظہار ڈجیٹل  جیوت پر  کریں

وزیر اعظم جناب نریندر مودی نے شہریوں پر زور دیا ہے کہ وہ ہمارے مجاہدینِ آزادی کے لئے اپنے خراجِ عقیدت کا اظہار ڈجیٹل جیوت پر کریں اور آزادی کے امرت مہوتسو کو مضبوط کریں ۔ وزیر اعظم نے سلسلہ وار ٹوئیٹ کرتے ہوئے کہا ہے کہ ؛ ’’ ہماری جدو جہد آزادی کے ہیرو کے لئے خصوصی خراجِ عقیدت ! ڈجیٹل جیوت ٹیکنا لوجی کا استعمال کرتی ہے اور آپ کو اس قابل کرتی ہے کہ آپ ، ہمارے مجاہدینِ آزادی کے لئے پُر خلوص ممنونیت کا پیغام شیئر کر سکیں ۔ ‘‘ ’’ دلّی کے سینٹرل پارک میں ایک اسکائی بیم لائٹ نصب کی گئی ہے ۔ ہر ایک ادا کیا گیا خراجِ عقیدت ، اِس ڈجیٹل جیوت کی روشنی میں اضافہ کرے گا ۔ اس منفرد کوشش میں شرکت کریں اور آزادی کے امرت مہوتسو کو مضبوط کریں ۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
اقوام متحدہ کی جنرل اسمبلی کے نو منتخب صدر کی وزیر اعظم سے ملاقات

نئی دہلی 28اگست ؛ اقوام متحدہ کی جنرل اسمبلی کے نو منتخب صدر اور جمہوریہ سلوواک کے خارجی اور یوروپین امور کے وزیر جناب میروسلاولاجکاک نے آج وزیر اعظم جناب نریندر مودی سے ملاقات کی۔ وزیراعظم نے جناب میروسلاولاجکاک کو اقوام متحدہ کی 72ویں جنرل اسمبلی کے صدر کے عہدے کے لیے منتخب کئے جانے پر انھیں مبارکباد دی۔ نومنتخب صدر لاجکاک نے اقوام متحدہ کی 72ویں اسمبلی کے لیے اپنی ترجیحات کا وزیر اعظم کے ساتھ اشتراک کیا۔ وزیر اعظم نے انھیں اپنی نئی ذمہ داریوں کی ادائیگی میں ہندوستان کے مکمل اور تعمیری تعاون کا یقین دلایا۔ دونوں لیڈروں نے بڑے عالمی چیلنجوں کے تعلق سے اقوام متحدہ کی مضبوط تر کارروائی کے بارے میں تبادلہ خیال کیا۔ ان بڑے عالمی چیلنجوں میں دہشت گردی، اقوام متحدہ میں اصلاحات، پائیدار ترقی سے متعلق اہداف کا نفاذ اور آب ہوا کی تبدیلی شامل ہیں۔
وزیر اعظم نے شری نرائن گورو کو ان کے یوم پیدائش کے موقع پر خراج عقیدت پیش کیا

نئی دہلی، 23 اگست 2021: وزیر اعظم جناب نریندر مودی نے شری نرائن گورو کو ان کے یوم پیدائش کے موقع پر خراج عقیدت پیش کیا۔ ایک ٹوئیٹ میں، وزیر اعظم نے کہا؛ ’’میں شری نرائن گورو کو ان کے یوم پیدائش کے موقع پر سلام عقیدت پیش کرتا ہوں۔ ان کی تعلیمات لاکھوں افراد کو طاقت فراہم کرتی ہیں۔ علم حاصل کرنے، سماجی اصلاحات اور مساوات پر ان کازور ہمیں ہمیشہ ترغیب فراہم کرتا رہے گا۔انہوں نے خواتین کی اختیارکاری کے ساتھ ساتھ سماجی تبدیلی کے لئے نوجوانوں کی طاقت کو بروئے کار لانے پر بھی ازحد زور دیا۔ ‘‘
وزیراعظم نے خواتین کی عالمی مکے بازی چمپئن شپ میں گولڈ میڈل جیتنے پر نکہت زرین کو مبارکباد پیش کی

وزیراعظم جناب نریندر مودی نے نکہت زرین کو، خواتین کی عالمی مکے بازی چمپئن شپ میں طلائی تمغہ جیتنے پر مبارکباد پیش کی ہے۔ انھوں نے کانسے کا تمغہ جیتنے والی منیشا مون اور پروین ہڈا کو بھی مبارکباد پیش کی ہے۔ اپنے ایک ٹوئیٹ میں وزیراعظم نے کہا: ’’ہمارے مکے بازوں نے ہمارا سر فخرسے اونچا کیا ہے! خواتین کی عالمی مکے بازی چمپئن شپ میں شاندار طلائی تمغہ جیتنے پر @ نکہت زرین کو مبارکباد۔ منیشا مون اور پروین ہڈا کو بھی اسی مقابلے میں کانسے کا تمغہ جیتنے پر نیک خواہشات۔‘‘
جموں و کشمیر میں کمزور دیہی کنبوں کا فروغ

نئی دہلی،19 ستمبر2018؍مرکزی کابینہ نے جس کی میٹنگ کی صدارت وزیر اعظم جناب نریندر مودی نے کی۔دین دیال انتودیہ یوجنا -نیشنل رورل لائیولی ہڈ مشن (ڈی اے وائی-این آر ایل ایم)کے تحت جموں وکشمیر کے لئے خصوصی پیکیج پر عمل درآمد میں 19-2018ء سے 23-2022 ء تک پانچ سال کی توسیع کی منظوری دی ہے۔ مرکزی کابینہ نے ڈی اے وائی-این آر ایل ایم کے تحت خصوصی پیکیج کو غریبی کے تناسب سے جوڑے بغیر عمل درآمد کے لئے ضرورت کی بنیاد پر فنڈز مختص کرنے کی بھی منظوری دی ہے۔اس سے کوئی فاضل مالی بوجھ نہیں پڑے گا، کیونکہ منظوری ریاست میں کمزور گھرانوں کی دو تہائی تعداد کا احاطہ کرنے کے لئے وقت میں توسیع کے سلسلے میں دی گئی ہے۔ بنیادی طورپر اس کے لئے اخراجات کی منظوری 755.32 کروڑ روپے(مرکز کا حصہ 679.78کروڑ روپے) پانچ سال کے لئے دی گئی تھی۔ اثرات: اس سے ریاست میں تمام کمزور دیہی گھرانوں (اندازہ ہے کہ یہ کل گھرانوں کی تعداد کا دو تہائی ہے) کا پانچ سال کے اندر اندریقینی احاطہ کیا جاسکے گا۔ اس سے خود بخود شمولیت والے زمرے کے تحت گھرانوں کو لانے میں مدد ملے گی اور ان گھرانوں میں سے کم از کم ایک کو اس کے اندر لانے میں مدد ملے گی جنہیں 2011ء کی ذاتوں سے متعلق سماجی اقتصادی مردم شماری میں محروم زمرے میں رکھا گیا ہے۔ اس سے جموں و کشمیر میں تمام بلاکوں کو ڈی اے وائی-این آر ایل ایم کے تحت لانے کو یقینی بنایا جاسکے گا اور سماجی شمولیت، سماجی ترقی اور روزی روٹی کے فروغ کو یقینی بنایا جاسکے گا، جس کے نتیجے میں ریاست میں غریبی میں کمی آئے گی۔ پس منظر: ریاست میں ناگزیر حالات اور خراب صورتحال کی وجہ سے مئی 2013ء میں منظور کردہ خصوصی پیکیج پر پوری طرح عمل درآمدنہیں کیا جاسکا، اس لئے اب ریاستی حکومت نے مرکزی حکومت سے درخواست کی ہے کہ وہ پہلے سے منظورشدہ خصوصی پیکیج پر عمل درآمد کے پروگرام میں مالی سال 19-2018ء سے مالی سال 23-2022ء تک پانچ سال تک کے لئے توسیع کرنے پر غور کریں۔ اس کے علاوہ وہ اس بات پر بھی غورکرے کہ ریاست جموں و کشمیر میں ضرورت کی بنیاد پر مختص شدہ فنڈز کو توسیع شدہ مدت کے دوران غریبی کے تناسب سے جوڑے بغیر ڈی اے وائی-این آر ایل ایم کے لئے رقمیں دینے کا سلسلہ جاری رکھے۔ م ن۔ج۔ن ع
وزیر اعظم نے پیرالمپکس کھیلوں میں بیڈمنٹن میں برونز میڈل جیتنے پر منوج سرکار کو مبارکباد دی

وزیر اعظم جناب نریندر مودی نے ٹوکیو میں پیرالمپکس کھیلوں میں بیڈمنٹن میں برونز میڈل جیتنے پر منوج سرکار کو مبارکباد پیش کی۔ ایک ٹویٹ میں، وزیر اعظم نے کہا، ” @manojsarkar07 منوج سرکار کی شاندار کارکردگی سے بہت خوش ہوں۔ بیڈمنٹن میں برونز میڈل جیتنے پر انھیں ڈھیروں مبارکباد۔ آنے والے وقتوں کے لیے نیک خواہشات۔ #Paralympics #Praise4Para “
وزیراعظم کی  آندھرا پردیش کے یوم تاسیس پر اس کے عوام کو مبارکباد

نئی دہلی، یکم نومبر ،2020 / وزیراعظم ، جناب نریندر مودی نے آندھرا پردیش کے یوم تاسیس پر اس کے عوام کو مبارکباد دی ہے۔ وزیراعظم نے کہا ’’آندھرا پردیش کا دوسرا نام محنت اور ہمدردی ہے۔ آندھرا پردیش کے عوام بہت سے میدانوں میں مہارت حاصل کرتے رہے ہیں۔ آندھرا پردیش کے یوم تاسیس پر ریاست کے عوام کو میری طرف سے مبارکباد اور ان کی ترقی کی امنگوں کے لیے نیک خواہشات۔‘‘ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
بھوٹان کے وزیراعظم ڈاکٹر لوٹے شیرنگ نے وزیراعظم کو فون کرکے انہیں مبارک باد دی

نئی دہلی،24؍مئی،بھوٹان کے وزیراعظم عزت مآب ڈاکٹر لوٹے شیرنگ نے 23 ،مئی 2019 کو وزیراعظم نریندر مودی کو ٹیلی فون کرکے بھارت میں عام انتخابات میں ان کی جیت کے لئے ا نہیں مبارک باد دی۔ وزیراعظم ڈاکٹر لوٹے شیرنگ نے بھارت میں وزیراعظم جناب نریندر مودی کی فراہم کردہ مضبوط قیادت کی ستائش کی اور امید ظاہر کی کہ بھارت کو ان کی سوچ اور قیادت میں عظیم کامیابی حاصل ہوئی ہے۔ وزیراعظم جناب نریندر مودی نے مبارک باد دینے کے لئے وزیراعظم ڈاکٹر لوٹے شیرنگ کا شکریہ ادا کیا۔ انہوں نے وزیراعظم ڈاکٹر لوٹے شیرنگ اور بھوٹان کی شاہی حکومت کے ساتھ مسلسل کام کرنے کے تئیں اپنی عہد بستگی کا اعادہ کیا تاکہ دونوں ملکوں کے درمیان خصوصی اور مثالی دو طرفہ رشتے کو مزید مضبوط کیا جاسکے۔ ۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ن ا- ق ر)
وزیر اعظم نے ہندوستان کی خواتین ہاکی ٹیم کو ایشیا کپ 2017 جیتنے پر مبارکباد دی

نئی دہلی۔04 نومبر وزیر اعظم جناب نریندر مودی ہندوستان کی خواتین ہاکی ٹیم کو ایشیا کپ 2017 جیتنے پر مبارکباد پیش کی ہے ۔ وزیر اعظم نے کہا ‘‘ہماری ہاکی ٹیم کو خواتین کے ایشیا کپ 2017 جیتنے پر مبارکباد۔ ہندوستان ان کی شاندار کارکردگی سے بے حد خوشی محسوس کر رہا ہے ۔ ’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
ابو ظہبی کے ولی عہد شہزادے سے وزیر اعظم کی ٹیلی فون پر بات چیت

نئی دلّی ، 12 مارچ ؍وزیر اعظم جناب نریندر مودی نے گزشتہ روز ابوظہبی کے ولی عہد شہزادہ اورمتحدہ عرب امارات ( یو اے ای ) کی مسلح افواج کے نائب سپریم کمانڈر عزت مآب شیخ محمد بن زید النہیان سے ٹیلی فون پر بات چیت کی ۔ دونوں رہنماؤں نے دونو ملکوں کے درمیان ہمہ گیر باہمی تعاون کی روز افزونی پر مسرت کا اظہار کیا ۔ طرفین نے باہمی جامع اسٹریٹجک ساجھے داری کو مضبوط مستحکم کرنے کے لئے عہد بستگی کا اعادہ کیا ۔ وزیر اعظم نے اس ماہ کے اوائل میں ابو ظہبی میں منعقد او آئی سی ممالک کے وزراء خارجہ کونسل میں بھارت کو بطور اعزازی مہمان خطاب کرنے کے لئے مدعو کرنے پر ولی عہد شہزادہ کا شکریہ ادا کیا ۔ انہوں نے توقع ظاہر کی کہ یہ تاریخی شرکت امن اور ترقی کے مقصدمشترکہ حصول کے لئے معاون ثابت ہو گی ۔ ۔ ۔ ۔ ۔ ۔ ۔
ڈنمارک میں وزیراعظم جناب نریندر مودی کا پریس کے لئے بیان

یور ایکسی لینسی، وزیراعظم ڈنمارک، وفد کے ممبران ، میڈیا کے دوستو، گُڈایوننگ اور نمسکار ایکسی لینسی پرائم منسٹر، میرے اور میرے وفد کے ڈنمارک میں شاندار استقبال اور میزبانی کے لئے آ پ کا اور آپ کی ٹیم کا تہہ دل سے شکریہ۔ آپ کے خوبصورت ملک میں یہ میرا پہلا دورہ ہے۔ پچھلے سال اکتوبر میں مجھے آپ کا ہندوستان میں استقبال کرنے کا موقع حاصل ہوا۔ ان دونوں دوروں سے ہم اپنے تعلقات میں قربت لا پائے ہیں اور انہیں تیزرفتار بنا پائے ہیں۔ ہمارے دونوں ملک جمہوریت ، اظہار رائے کی آزادی اور قانون کی بالادستی جیسی قدروں کو توشیئرکرتے ہی ہیں، ساتھ میں ہم دونوں کی کئی تکمیلی طاقتیں بھی ہیں۔ دوستو، اکتوبر 2020 میں انڈیا- ڈنمارک ورچوئل سمٹ کے دوران ہم نے اپنے تعلقات کو گرین اسٹریٹجک پارٹنرشپ کا درجہ دیا تھا۔ ہماری آج کی گفتگو کے دوران ہم نے اپنی گرین اسٹریٹجک پارٹنرشپ کے جوائنٹ ورک پلان کا جائزہ لیا۔ مجھے خوشی ہے کہ مختلف شعبوں میں ، خاص طور سے ، قابل تجدیدتوانائی، صحت، بندرگاہ، جہازرانی، سرکیولراکنامی اور واٹرمینجمنٹ کے شعبوں میں اہم پیش رفت ہوئی ہے۔200 سے زیادہ ڈنمارک کی کمپنیاں ہندوستان میں مختلف شعبوں میں کام کررہی ہیں – جیسے ہوائی توانائی، جہازرانی ، کنسلٹینسی ، خوراک کی ڈبہ بندی، انجینئرنگ ایسے کئی شعبےہیں۔انہیں ہندوستان میں بڑھتے ’ایز آف ڈوئنگ بزنس‘ (کاروبار کرنے میں آسانی) اور بڑے پیمانے پر ہماری اقتصادی اصلاحات کا فائدہ مل رہا ہے۔ہندوستان کے انفراسٹرکچر سیکٹر اور گرین انڈسٹریز میں ڈنمارک کی کمپنیوں اور ڈینش پنشن فنڈز کے لئے سرمایہ کاری کے بےشمار مواقع ہیں ۔ آج ہم نے بھارت- ای یو (یوروپی یونین) رشتوں،انڈو-پیسیفک اور یوکرین سمیت کئی علاقائی اور عالمی امور پر بھی بات چیت کی۔ ہم امید کرتے ہیں کہ ہند-یوروپی یونین فری ٹریڈایگریمنٹ پر بات چیت جلد ہی ختم ہوگی۔ہم نے ایک آزاد، کھلے ، شمولیتی اور قانون پر مبنی انڈو- پیسیفک علاقے کو یقینی بنانے پر زور دیا۔ ہم نے یوکرین میں فوری جنگ بندی اور مسائل کے حل کے لئے بات چیت اور حکمت عملی کا راستہ اپنانے کی اپیل کی۔ ہم نے ماحولیات کے شعبے میں اپنے تعاون پر بھی گفتگو کی۔ ہندوستان گلاسگو سی او پی – 26 میں کئے گئے عہد کو پورا کرنے کے لئے بھی پرعزم ہے۔ ہم آرکٹک خطے میں تعاون کے مزید مواقع تلاش کرنے پر متفق ہوئے ہیں۔ ایکسی لینسی، مجھے یقین ہے کہ آپ کی قیادت میں ہندوستان اور ڈنمارک کے تعلقات نئی بلندیاں حاصل کریں گے۔ میں کل ہونے والی دوسری انڈیا- نارڈک سمٹ کی میزبانی کرنے کے لئے بھی آپ کا شکریہ ادا کرتا ہوں۔ اورآج ہندوستانی برادری کے پروگرام میں شامل ہونے کے لئے بھی میں ، کیونکہ آپ نے وہاں آنے کے لئے وقت نکالا، ہندوستانی برادری کے تئیں آپ کا کتنا پیار ہے اس کی یہ علامت ہے، اور اس کے لئے میں آ پ کا بہت بہت شکریہ ادا کرتا ہوں۔ شکریہ
وزیراعظم جناب نریندر مودی نےابو ظہبی کے  ولی عہد  شیخ محمد بن زائد النہیان سے ٹیلی فون پر بات چیت کی

نئی دہلی، 3 ستمبر 2021، وزیراعظم جناب نریندر مودی نے آج دوپہر ابو ظہبی کے ولی عہد عزت مآب شیخ محمد بن زائد النہیان سے ٹیلی فون پر بات چیت کی۔ دونوں لیڈروں نے بھارت اور متحدہ عرب امارات جامع اسٹریٹجک پارٹنر شپ کے تحت مختلف شعبوں میں دو طرفہ تعاون کے سلسلے میں مسلسل پیش رفت کا مثبت طریقے سے جائزہ لیا۔ وزیراعظم نے کووڈ۔ 19 عالمی وبا کے دوران بھارتی برادری کے لئے متحدہ عرب امارات کی مدد کی تعریف کی۔ انہوں نے دوبئی میں یکم اکتوبر 2021 سے منعقد کئے جانے والے ایکسپو 2020 کے لئے بھی نیک خواہشات کا اظہار کیا۔ دونوں لیڈروں نے مشترکہ مفاد کے علاقائی معاملات پر بھی بات چیت کی۔انہوں نے اس بات پر اتفاق کیا کہ دنیا میں دہشت گردی اور انتہاپسندی کے لئے کوئی جگہ نہیں ہے اور ایسی طاقتوں کے سامنے بین الاقوامی برادری کے ایک ساتھ کھڑے ہونے کی اہمیت پر زور دیا۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نے  روی دہیا کو،  مردوں کی57 کلوگرام فری اسٹائل کشتی  مقابلےمیں طلائی تمغہ جیتنے پر مبارکباد پیش کی ہے

وزیراعظم جناب نریندر مودی نے برمنگھم دولت مشترکہ کھیل 2022 میں مردوں کی فری اسٹائل 57 کلوگرام کشتی مقابلے میں طلائی تمغہ جیتنے پر روی دہیا کو مبارکباد پیش کی ہے۔ ایک ٹوئیٹ میں وزیراعظم نے کہا: ’’ وہ چمپئن کی طرح کھیلے اور قوم کا سر فخر سے بلند کرنے کا باعث بنے۔ برمنگھم دولت مشترکہ کھیلوں میں حیرت انگیز طور پر طلائی تمغہ جیتنے پر @ روی دہیا60 کو مبارکباد۔ ان کی اس کامیابی نے ثابت کردیا کہ اگر جوش اور جذبہ ہو تو کوئی بھی خواب بڑا نہیں ہوتا۔ #Cheer4India ‘‘
وزیراعظم کے ذریعہ راجیہ سبھا میں 124ویں آئینی ترمیمی بل ،2019کی منظوری کی ستائش

نئی دہلی ،10جنوری :وزیراعظم ، جناب نریندرمودی نے راجیہ سبھا میں 124ویں آئینی ترمیمی بل کی منظوری کی ستائش کی ہے ۔ انھوں نے کہاہے کہ مجھے اس امرسے خوشی ہوئی ہے کہ راجیہ سبھا نے 124واں آیئنی ترمیمی بل 2019منظورکرلیاہے ۔ اس بل کے تئیں عام اتفاق دیکھ کرمسرت ہوئی ہے ۔ایوان کے اندربھی کافی زورداربحث ہوئی ، جس کے دوران متعدد اراکین نے اپنے دانشمندانہ خیالات کا اظہارکیا۔ دونوں ایوانوں میں 124ویں آئینی ترمیمی بل ،2019کی منظوری سماجی انصاف کے لئے فتح ہے ۔ یہ بل یوواشکتی کے لئے ایک وسیع کینوس کو یقینی بنائیگا ،جہاں وہ اپنی قوت کا مظاہرہ کرسکیں گےاوربھارت کے تغیرمیں اپنا تعاون دے سکیں گے ۔ وزیراعظم نے کہا124ویں آئینی ترمیمی بل 2019کی منظوری کے ذریعہ ہم نے آئین سازوں اورعظیم مجاہدین آزادی کے تئیں اپنا خراج عقیدت پیش کیاہے ،جنھوں نے ایک ایسے بھارت کا تصور کیاتھا جو مضبوط ہو اورشمولیت پرمبنی ہو۔ ۔۔۔۔۔۔۔۔۔۔۔۔۔۔۔۔ ۔م ن ۔ ع آ)10.01.2019(
ریوا سولر پروجیکٹ کوقوم کےنام وقف کرنے کے موقع پر

نئی دہلی،10جولائی ، 2020، مدھیہ پردیش کی گورنرمحترمہ آنندی بین پٹیل جی، مدھیہ پردیش کے عوام دوست وزیر اعلیٰ جناب شیوراج سنگھ جی، مرکزی کابینہ کے میرے ساتھی آر کے سنگھ، تھاور چند گہلوت جی، نریندر سنگھ تومر جی، دھرمیندر پردھان جی، پرہلاد سنگھ پٹیل جی، مدھیہ پردیش کابینہ کے معزز ممبران، اراکین پارلیمنٹ اور اراکین اسمبلی۔ ریوا سمیت پورے مدھیہ پردیش کے میرے پیارے بھائیو اور بہنو۔ آج ریوا نے واقعی تاریخ رقم کی ہے۔ ریوا کی پہچان ماں نرمدا کے نام سے اور سفید باگھ سے رہی ہے۔ اب اِس میں ایشیا کے سب سے بڑے سولر پاور پروجیکٹ کا نام بھی جڑ گیا ہے۔ اس کا آسمان سے لیا گیا ویڈیو آپ دیکھتے ہیں، تو محسوس ہوتا ہے کہ کھیتوں میں ہزاروں سولر پینل فصل بن کر لہلہا رہے ہیں یا ایسا بھی لگتا ہے کہ کسی گہرے سمندر کے اوپر سے گزر رہے ہیں، جس کا پانی بہت نیلا ہے۔ اس کے لئے میں ریوا کے لوگوں کو ، مدھیہ پردیش کے لوگوں کو، بہت بہت مبارکباد دیتا ہوں، نیک خواہشات پیش کرتا ہوں۔ ریوا کا یہ سولر پلانٹ اس پورے خطے کو، اس دہائی میں توانائی کا بہت بڑا مرکز بنانے میں مدد کرے گا۔ اس سولر پلانٹ سے مدھیہ پردیش کے لوگوں کو، یہاں کی صنعت کو تو بجلی ملے گی ہی، دلی میں میٹرو ریل تک کو اس کا فائدہ ملے گا۔ اس کے علاوہ ریوا کی ہی طرح شاجاپور، نیمچ اور چھترپور میں بھی بڑے سولر پاور پلانٹ پر کام چل رہا ہے۔ اونکریشور ڈیم پر تو پانی میں تیرتا ہوا سولر پلانٹ لگانے کا منصوبہ ہے۔ یہ تمام پروجیکٹ جب تیار ہو جائیں گے، تو مدھیہ پردیش یقینی طور سے سستی اور صاف ستھری بجلی کا مرکز بن جائے گا۔ اس کا سب سے زیادہ فائدہ مدھیہ پردیش کے غریب، مڈل کلاس کے کنبوں کو ہوگا، کسانوں کو ہوگا اور آدیواسیوں کو ہوگا۔ ساتھیو، ہماری روایت میں، ہماری تہذیب میں، ہماری زندگی میں سورج پوجا کا ایک خاص مقام ہے۔ پُناتو ماں تتس وِتُر ورینیم یعنی جو پوجا کے لائق سورج دیو ہیں، وہ ہمٰیں پاک کریں۔ طہارت کا یہی احساس آج یہاں ریوا میں ، ہر جگہ پر ہو رہی ہے؟ سوریہ دیو کی اِسی توانائی کا آج پورا ملک مشاہدہ کر رہا ہے۔ یہ انہیں کی برکت ہے کہ ہم سولر پاور کے معاملے میں دنیا کے اول 5 ملکوں میں شامل ہو گئے ہیں۔ ساتھیو، شمسی توانائی آج کی ہی نہیں، بلکہ 21ویں صدی کی توانائی کی ضرورتوں کا ایک بڑا ذریعہ ثابت ہونے والا ہے، کیونکہ شمسی توانائی، S)
عالمی یو م ببر شیر کے موقع پر ببر شیروں کے تحفظ کے تئیں پرجوش لوگوں کو وزیراعظم کی مبارکباد

وزیراعظم جناب نریندر مودی نے عالمی یوم ببر شیر کے موقع پر ببر شیروں کے تحفظ کے تئیں پرجوش لوگوں کو مبارکباد دی ہے۔ اپنے سلسلہ وار ٹویٹس میں وزیراعظم نے کہا ہے کہ : ''ببر شیر ایک پرُجلال اور جری مخلوق ہے۔ بھارت کو ایشیا کے ببر شیروں کا گھر ہونے پر فخر ہے۔ عالمی یوم ببر شیر کے موقع پر میں ببر شیروں کے تحفظ کے تئیں پرجوش لوگوں کو اپنی مبارکباد پیش کرتا ہوں۔ یہ جان کر آپ کو مسرت ہوگی کہ گذشتہ چند برسوں میں بھارت میں ببر شیروں کی آبادی میں تیزی سے اضافہ ہوا ہے۔ جب میں گجرات کے وزیراعلی کے طور پر اپنی خدمات انجام دے رہا تھا تو مجھے گِرلائنس کے لیے محفوظ و مامون مسکن کو یقینی بنانے کی سمت میں کام کرنے کا موقع ملا تھا۔ اس سلسلہ میں متعدد اقدامات کیے گئے تھے جن میں محفوظ مسکنوں کو یقینی بنانے اور سیاحت کو بھی تقویت دینے کے لیے مقامی برادریوں کو شریک کرنا اور دنیا میں اس مقصد کے لیے اپنا ئے جانے والیے بہترین طور طریقوں کو اپنا نا شامل تھا۔''
وزیراعظم  کا ارون جیٹلی  کے انتقال  پر اظہار تعزیت

نئی دہلی،24 اگست / وزیر اعظم نریندر مودی نے سابق وزیر خزانہ اور بھارتیہ جنتا پارٹی کے قدآور رہنما ارون جیٹلی کے انتقال پر تعزیت کا اظہار کیا ہے۔ اپنے تعزیتی پیغام میں وزیر اعظم نے کہا، "ارون جیٹلی جی غیر معمولی سیاستدان، دانشور اور قانون داں تھے۔ وہ ایک صاف گو رہنما تھے جنہوں نے ہندوستان کو مستحکم کرنے میں نمایاں کردار ادا کیا۔ ان کی رحلت نہایت افسوسناک ہے۔ میں نے ان کی اہلیہ سنگیتا جی اور بیٹے روہن سے بات کی ہے اور تعزیت کا اظہار کیا ہے۔ اوم شانتی۔ ارون جیٹلی، زندگی سے بھر پور، حاضر جواب، مزاح پسند اور کرشماتی شخصیت کے حامل تھے، معاشرے کے تمام طبقات کے لوگوں کے لیے ہر دل عزیز تھے۔ وہ ہمہ جہت شخصیت کے حامل تھے، وہ ہندوستان کے آئین، تاریخ، حکومتی پالیسی، حکمرانی اور انتظامیہ کے بارے میں گہرا علم رکھتے تھے۔ اپنی طویل سیاسی زندگی کے دوران، ارون جیٹلی جی نے متعدد وزارتوں میں اپنی ذمہ داریاں نبھائیں، انھو ں نے ہندوستان کی معاشی ترقی، ہماری دفاعی صلاحیتوں کو مستحکم کرنے، عوام دوست قانون سازی اور دیگر ممالک کے ساتھ تجارت کو فروغ دینے کے لیے اپنا کردار ادا کیا۔ بی جے پی اور ارون جیٹلی کے درمیان ایک اٹوٹ رشتہ تھا۔ ایک پرجوش طالب علم کی حیثیت سے وہ ایمرجنسی کے دوران جمہوریت کی دفاع میں سرخیل رہے تھے۔ وہ ہماری پارٹی کے بہت پسندیدہ شخص تھے، جنہوں نے پارٹی کے پروگراموں اور آئیڈولوجی کو معاشرے میں وسیع پیمانے تک پہنچایا۔ وزیر اعظم نے کہا کہ میں ارون جیٹلی کے انتقال سے ایک قابل قدر دوست کھو چکا ہوں، مجھے کئی دہائیوں تک ان کو جاننے کا اعزاز حاصل ہے۔ معاملات پر ان کی بصیرت اور تفہیم کا موازنہ نہیں کیا جاسکتا۔ انہوں نے ایک باوقار زندگی بسر کی اور ہمارے ساتھ بہت سی اچھی یادیں چھوڑ کر رخصت ہو گئے۔ ان کی کمی ہمیشہ یاد کی جائے گی۔ "
وزیر اعظم نے بھارت رتن بابا صاحب ڈاکٹر بھیم راؤ امبیڈ کر کو مہا پرینوارن دوس پر خراج عقیدت پیش کیا

وزیر اعظم جناب نریندر مودی نے بھارت رتن بابا صاحب ڈاکٹر بھیم راؤ امبیڈ کر کو مہا پرینوارن دوس پر خراج عقیدت پیش کیا ۔ وزیر اعظم نے بابا صاحب کو پارلیمنٹ میں گلہائے عقیدت بھی نذر کئے۔ وزیر اعظم نے اپنے ٹویٹ پیغام میں کہا کہ : ‘भारत रत्न बाबासाहेब डॉ. भीमराव अम्बेडकर को उनके ‘महापरिनिर्वाण दिवस पर सादर श्रद्धांजलि। ‘‘ڈاکٹر امبیڈ کر جی کو مہا پرینوارن دوس پر خراج عقیدت ۔’’
وزیر اعظم نے آئی بی ایم کے سی ای او اروند کرشناسے بات چیت کی ہے

نئی دہلی:20 جولائی: وزیر اعظم جناب نریندر مودی نےآج ویڈیو کانفرنسنگ کے ذریعے آئی بی ایم کے سی ای او جناب اروند کرشنا سے بات چیت کی۔ وزیر اعظم نے جناب اروند کرشنا کو اس سال کے شروع میں آئی بی ایم کا عالمی سربراہ بننے پر مبارکباد دی۔انہوں نے بھارت کے ساتھ آئی بی ایم کے مضبوط رشتے اور ملک میں ان کی زبردست موجودگی کا ذکر کیا، جس کے تحت 20شہروں میں کمپنی کے ایک لاکھ سے زیادہ افراد کام کررہے ہیں۔ کاروباری کلچر پرکووڈ کے اثرات کے بارے میں بات کرتے ہوئے وزیر اعظم نے کہا کہ‘ گھر سے کام کرنےکے عمل کو’ بڑے پیمانے پر اپنایا جارہا ہے اور حکومت بنیادی ڈھانچہ، کنکٹی وٹی اور انضباطی ماحول قائم کرنے کے لئے مسلسل کام کررہی ہے، تاکہ اس بات کو یقینی بنایا جاسکے کہ یہ ٹیکنیکل تبدیلی ہموار ہو۔ انہوں نے آئی بی ایم کے اس حالیہ فیصلے سے متعلق ٹیکنالوجیوں اور چیلنجوں کے بارے میں بھی تبادلہ خیال کیا کہ اس کے 75فیصد ملازمین اپنے گھروں سے کام کریں۔ وزیر اعظم نے اس رول کی ستائش کی، جو آئی بی ایم نے سی بی ایس ای کے ساتھ مل کر بھارت کے 200 اسکولوں میں آئی اے نصاب شروع کرنے کے سلسلے میں ادا کیا ہے۔ انہوں نے کہا کے حکومت طلباء کو شروع عمر میں ہی آئی اے، مشینوں کے بارے میں سیکھنے وغیرہ جیسے نصاب اختیار کرنے کے لئے کام کررہی ہے، تاکہ ملک میں ٹیکنالوجیکل ماحول کو فروغ حاصل ہو۔ آئی بی ایم کے سی ای او نے کہا کہ ٹیکنالوجی اور ڈاٹا کے بارے میں تعلیم الجبرا جیسی بنیادی چیزوں کی طرح سکھانے کی ضرورت ہے، جنہیں رغبت کے ساتھ سکھایاجائے اور انہیں جلد متعارف کرایا جائے۔ وزیر اعظم نے اس بات کو اُجاگر کیا کہ یہ بھارت میں سرمایہ کاری کے لئے ایک اچھا وقت ہے۔انہوں نے کہا کہ ملک ہر شعبے میں سرمایہ کاری کا خیر مقدم کررہا ہے اور اس کی حمایت کررہا ہے۔ انہوں نے اس بات کی طرف اشارہ کیا کہ اس وقت جبکہ دنیا میں کساد بازاری کا دور چل رہا ہے۔ بھارت میں ایف ڈی آئی کی آمد میں اضافہ ہورہا ہے۔انہوں نےکہا کہ ہمارا ملک خود کفیل بھارت کے وژن کے ساتھ پیش رفت کررہا ہے، تاکہ عالمی طورپر باصلاحیت اور دشواریوں سے پاک مقامی سپلائی چین کو فروغ دیا جاسکے۔ آئی بی ایم کے سی ای او نے وزیر اعظم کو بھارت میں آئی بی ایم کے سرمایہ کاری کے بڑے منصوبوں کے بارے میں آگاہ کیا۔انہوں نے آتم نر بھر بھارت کے وژن پر اعتماد کا اظہار کیا ۔ وزیر اعظم نے پچھلے چھ برسوں میں علاج معالجے کو فروغ دینے اور اس بات کو یقینی بنانے کے لئے کہ بہترین معیار کی صحت کی دیکھ بھال کی سہولتیں عام لوگوں کی پہنچ کے اندر ہوں، حکومت کی کوششوں سے واقف کرایا۔ انہوں نے صحت کی دیکھ بھال کے سیکٹر میں اور بیماریوں کی تشخیص، نیز تجزیے کے لئے بہتر ماڈلوں کو ترقی دینے کے معاملے میں آئی اے پر مبنی آلات تیار کرنے کے امکانات تلاش کئے۔ انہوں نے اس بات کو اُجاگر کیا کہ ملک ایک مربوط، ٹیکنکل اور ڈاٹا کے مدد سے چلنے والے صحت کی دیکھ بھال کے نظام کو ترقی دینے کی طرف پیش رفت کررہا ہے، جو لوگوں کے لئے سستا ہو اور دشواریوں سے پاک بھی ہو۔ انہوں نے کہا کہ آئی بی ایم، صحت کی دیکھ بھال کے اس وژن کو آگے لے جانے میں ایک اہم کردار ادا کرسکتا ہے۔ آئی بی ایم کے سی ای او نے آیوشمان بھارت کے وزیر اعظم کے وژن کی تعریف کی اور امراض کی جلد تشخیص کے لئے ٹیکنالوجی کے استعمال کے بارے میں گفتگو کی۔ جن دیگر موضوعات پر تبادلہ خیال کیا گیا، ان میں ڈاٹا کی سیکوریٹی ، سائبر حملے، رازداری کے بارے میں تشویش اور یوگا کے صحت سے متعلق فوائد شامل تھے۔ ——————— م ن۔ج۔ ن ع
وزیراعظم   کی  کرناٹک راجیہ اتسو پر اس کے عوام کو مبارکباد

نئی دہلی، یکم نومبر ،2020 / وزیراعظم جناب نریندر مودی نے کرناٹک راجیہ اتسو پر اس کے عوام کو مبارکباد دی۔ وزیر اعظم نے کہا ’’کرناٹک کی بہنوں اور بھائیوں کو کرناٹک راجیہ اتسو کی مبارکباد۔ ریاست کے عوام کی طاقت اور ہنر مندی سے معمور کرناٹک ترقی کی نئی بلندیوں کو چھو رہا ہے۔ میں کرناٹک کے عوام کی خوشی اور اچھی صحت کے لے دعا گو ہوں۔‘‘ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم سے روس کے نائب وزیر اعظم دمیتری روگوزین سے ملاقات

نئی دہلی۔23 دسمبر آج سہ پہر روس کے نائب وزیر اعظم دمیتری روگوزین نے وزیر اعظم نریندر مودی سے ملاقات کی ۔ وزیر اعظم نے روس کے نائب وزیر اعظم دمیتری روگوزین کا اس سال تیسری بار ہندوستان آنے پر استقبال کیا ۔ انہوں نے اس سال اعلی سطحی باہمی تبادلے میں اضافے پر اطمینان کا اظہار کیا اور دوطرفہ سالانہ کانفرنس کے لیے اس سال جون میں پیٹرس برگ کے اپنے دورے کا ذکر کیا ۔ وزیر اعظم اور روس کے نائب وزیر اعظم روگوزین نے دو طرفہ تعلقات میں توسیع اور تنوع پر بات چیت کی ۔ توانائی کے شعبہ اور ہائی ٹکنالوجی میں تعاون کے لیے مشترکہ کوششوں پر خاص طور پر تبادلہ خیال کیا ۔ مسٹر دمیتری روگوزین نے وزیر اعظم کو روس کے صدر پوتن کے جانب سے مبارکباد پیش کی ۔ وزیر اعظم نے بھی پرجوش انداز میں انہیں مبارکباد پیش کی ۔